**Informare**

**privind rezultatele acțiunilor de control desfășurate în cadrul Comandamentului estival, desfășurat în perioada 16.06.2025 - 07.09.2025**

În perioada **16.06.2025 - 07.09.2025** au fost efectuate un număr de **933 acțiuni de control**, astfel:

**- 31 tabere școlare**

**- 7 unități de cazare care desfăsoară activitate similară taberelor școlare**

**- 207 unități de cazare hotelieră**

**- 33 pensiuni turistice**

**- 4 campinguri**

**- 460 unități de alimentație publică**

**- 4 magazine**

**- 3 spălătorii**

**- 1 bază sportivă**

**- 183 acțiuni de control la zonele utilizate pentru îmbăiere, astfel:**

- 62 zone de îmbăiere amenajate

- 116 piscine

- 3 baze de tratament

- 2 parcuri acvatice

**Obiectivul general** al acţiunii l-a constituit verificarea conformităţii unităţilor turistice cu normele de igienă şi sănătate publică şi a altor reglementări specifice domeniului sănătăţii publice şi impunerea măsurilor legale în vederea conformării la acestea, în scopul prevenirii îmbolnăvirii populaţiei prin boli specifice aglomerărilor umane în sezonul estival: toxiinfecţii alimentare, boală diareică, hepatită virală A, conjunctivite, dermatite, micoze, etc.

**Obiectivele specifice ale acestei acțiuni au fost**:

1. Monitorizarea zilnică a activităţii taberelor şcolare și a unităților care organizează activități similare taberelor școlare, precum și verificarea respectării prevederilor Ordinului MS nr. 1456/2020 pentru aprobarea Normelor de igienă privind unităţile pentru ocrotirea, educarea, instruirea, odihna și recreerea copiilor şi tinerilor.
2. Acţiuni de control în unităţile de turism.
3. Acţiuni de control în unităţile de alimentaţie publică şi colectivă, cofetării, patiserii și alte unități cu profil alimentar, în vederea verificării respectării legislației în domeniul materialelor în contact cu alimentele și al aditivilor alimentari.
4. Acţiuni de control privind verificarea respectării legislației în domeniul produselor biocide, în unități de turism, tabere școlare și unități care organizează activități similar taberelor școlare, saloane de înfrumusețare, la operatori, producători și distribuitori de apă potabilă.
5. Acțiuni de control pentru verificarea conformării la legislația în domeniul produselor cosmetice.
6. Acțiuni de control pentru verificarea conformării la legislația în domeniul apei potabile.
7. Acțiuni de control pentru inspecţia zonelor utilizate pentru îmbăiere.
8. Acțiuni de control pentru verificarea respectării legislației privind supravegherea sănătăţii lucrătorilor.
9. Acțiuni de control pentru verificarea efectuării cursurilor privind însușirea noțiunilor fundamentale de igienă de către personalul angajat, prevăzut de legislația în vigoare.

Totodată au fost efectuate un număr de **1433 controale pentru verificarea conformității diverselor produse**, astfel:

* **381** controale privind conformitatea **materialelor în contact cu alimentele**
* **716** controale privind conformitatea **produselor biocide**
* **298** controale privind conformitatea **produselor cosmetice**
* **38** controale privind conformitatea **mix-urilor de aditivi**

A fost verificată efectuarea cursurilor privind însușirea noțiunilor fundamentale de igienă și efectuarea controlului medical de către personalul angajat.

* **control medical periodic**
	+ - nr. persoane care **au efectuat – 9447**
		- nr. persoane care **nu au efectuat – 179**
* **cursuri noțiuni fundamentale de igienă**
	+ - nr. persoane care **au efectuat – 8426**
		- nr. persoane care **nu au efectuat – 679**

În cadrul acțiunilor de control au fost soluționate **18 sesizări** cu privire la nerespectarea normelor de igienă și sănătate publică.

Pentru deficiențele constatate au fost aplicate un număr de **276 sancțiuni contravenționale**, astfel:

* **130 avertismente**
* **146 amenzi contravențională**
* **valoare totală amenzi 637.900 lei**

**Neconformități**:

- absenţa autorizaţiei sanitare de funcţionare pentru obiectivele ce desfăşoară activităţi cu risc pentru starea de sănătate a populaţiei, supuse procedurii de autorizare sanitară;

- neîndeplinirea condiţiilor de funcţionare prevăzute de normele legislaţiei sanitare, conform declaraţiei pe propria răspundere, asumată de către operatorii economici, persoane juridice sau persoane fizice, a căror activitate se desfăşoară în baza declaraţiei pe propria răspundere;

- lipsa autorizației sanitare de funcționare pentru zonele naturale amenajate pentru îmbăiere;

- neîndeplinirea măsurilor, a recomandărilor şi a termenelor stabilite de către persoanele împuternicite din cadrul autorităţii de sănătate publică teritoriale;

- lipsa buletinelor de analiză privind calitatea apei de îmbăiere;

- utilizarea apei care nu corespunde normelor de calitate pentru bazine de înot, ştranduri, piscine;

- neasigurarea pediluviului/dușului pentru picioare la intrarea în piscină;

- lipsa graficelor de monitorizare a temperaturilor spațiilor frigorifice;

- lipsa sau asigurarea în cantităţi insuficiente din/în dotarea unităţilor a produselor biocide şi a celor de curăţare;

- utilizarea produselor biocide neavizate sau cu termen de valabilitate expirat;

- neutilizarea corectă sau conform instrucţiunilor producătorului a produselor biocide şi/sau nepăstrarea acestora în condiţii care să prevină modificările fizico-chimice şi ale proprietăţilor biocide ale produselor;

- neefectuarea operaţiunilor de curăţenie şi/sau dezinfecţie a locurilor de muncă, utilajelor, ustensilelor, suprafeţelor de lucru şi a ambalajelor;

- neaplicarea măsurilor de prevenire şi combatere a insectelor şi rozătoarelor vectoare în unităţi de orice tip de către deţinătorii acestora;

- neefectuarea periodică sau după necesitate a lucrărilor de igienizare şi de revizie a instalaţiilor şi utilajelor, precum şi a lucrărilor de recondiţionare şi de reparare a clădirilor unităţilor alimentare;

- neasigurarea dezinfecției termice prin călcare a lenjeriei de pat hoteliere;

- nerespectarea în unităţile de cazare a normelor de igienă privind schimbarea lenjeriei şi respectarea circuitului acesteia;

- neasigurarea funcţionării în permanenţă a spaţiilor frigorifice din unităţile alimentare, neasigurarea controlului şi înregistrării temperaturii în aceste spaţii şi neîntreţinerea lor prin neefectuarea reparaţiilor, reviziilor şi a igienizării;

- nerespectarea măsurilor prevăzute de normele de igienă privind prepararea, păstrarea, depozitarea, transportul şi servirea produselor alimentare;

- nerespectarea în unităţile de cazare a normelor de igienă;

- neefectuarea reparaţiilor necesare bunei funcţionări a unităţilor de folosinţă publică;

- nerespectarea normelor de igienă privind întreţinerea, spălarea şi dezinfectarea bazinelor de înot, a ştrandurilor şi a piscinelor;

- neasigurarea în unităţile de alimentaţie publică şi colectivă a spaţiilor şi circuitelor funcţionale stabilite prin normele de igienă;

- nedotarea grupurilor sanitare publice sau din unităţile de folosinţă publică cu materiale şi mijloace adecvate pentru igiena individuală a utilizatorilor, precum şi neîntreţinerea acestora în permanentă stare de curăţenie de către proprietar sau administrator;

- nerespectarea obligaţiei privind verificarea zilnică a stării de igienă individuală şi de sănătate a angajaţilor, neconsemnarea acestei verificări, precum şi primirea în unitate a angajaţilor bolnavi sau convalescenţi de boli transmisibile;

- neasigurarea dotării cu ustensile şi utilaje a unităţilor de alimentaţie colectivă permanente şi/sau sezoniere în funcţie de natura şi volumul unităţii de alimentaţie;

- nerespectarea în unităţile de alimentaţie publică şi colectivă, în cazul meselor organizate, a obligaţiei de a păstra câte o probă din fiecare fel de mâncare servit timp de 48 de ore în spatii frigorifice, în recipiente curate, acoperite şi etichetate;

* neasigurarea dotării şi aprovizionării unităţii alimentare cu materiale specifice pentru curăţenie;
* transportarea, depozitarea sau expunerea alimentelor sub formă de materii prime sau semifabricate, împreună cu produse finite, care se consumă fără prelucrare termică şi fără asigurarea condiţiilor corespunzătoare pentru fiecare categorie;
* neasigurarea în unităţile din sectorul alimentar a apei potabile curente reci şi calde în cantităţi suficiente pentru acoperirea nevoilor tehnologice şi pentru întreţinerea curăţeniei;
* neasigurarea în încăperile de dormit ale colectivităţilor temporare a suprafeţei şi cubajului de aer pentru un pat prevăzute de normele în vigoare;
* neavizarea şi neaprobarea meniului elaborat pentru copiii şi tinerii din taberee, centrele de vacanţă, unităţile ce asigură servicii similare şi unităţile destinate găzduirii elevilor după terminarea programului şcolar, de către un cadrul medical şi conducătorul unităţii;

- lipsa certificatelor de absolvire a cursurilor “Noțiuni fundamentale de igienă”;

- neasigurarea de către angajatori din orice domeniu de activitate, public şi privat, a examinărilor medicale, prin medicii de medicina muncii;